CELEX: 62012FN0071
Language: et
Date: 2012-07-05 00:00:00
Title: Kohtuasi F-71/12: 5. juulil 2012 esitatud hagi — BZ versus Euroopa Keskpank

20.10.2012   
            
            
               ET
            
            
               Euroopa Liidu Teataja
            
            
               C 319/17
            
         5. juulil 2012 esitatud hagi — BZ versus Euroopa Keskpank
   (Kohtuasi F-71/12)
   2012/C 319/31
   Kohtumenetluse keel: inglise
   
      Pooled
   
   
      Hageja: BZ (esindaja: advokaat N. Lhöest)
   
      Kostja: Euroopa Keskpank
   
      Hagi ese ja sisu
   
   Nõue tühistada Euroopa Keskpanga otsus, millega jäeti rahuldamata hageja taotlus tunnistada tema haigus kutsehaiguseks.
   
      Hageja nõuded
   
   
               —
            
            
               tühistada Euroopa Keskpanga 25. aprilli 2012. aasta otsus, millega jäeti hageja 28. juuni 2011. aasta taotlused ning 24. oktoobri 2011. aasta ja 20. veebruari 2012. aasta kirjades esitatud taotlused rahuldamata;
            
         
               —
            
            
               sellest tulenevalt rahuldada hageja taotluses ja kirjades esitatud nõuded (eelkõige asjakohase uurimise läbiviimine ja aruande koostamine) ning loetleda kõik hageja töötingimustega seotud asjaolud, mis on arsti arvamuse andmiseks vajalikud;
            
         
               —
            
            
               kohustada Euroopa Keskpanka edastama hagejale kõik peadirektoraadi H kogutud ja säilitatud andmed hageja tervise ja meditsiiniliste protseduuride kohta; nimetatud andmed hõlmavad käesoleva ajani kogutud (sealhulgas anonüümsele küsitlusele antud vastused) ja kogutavaid andmeid (näiteks peadirektoraadi H korraldatud anonüümsete vestluste materjalid) kui ka andmeid, mida võidakse edaspidi uues menetluses koguda. Kui saadud teave sisaldab meditsiinilisi andmeid, võib need edastada hageja arstile;
            
         
               —
            
            
               mõista Euroopa Keskpangalt menetluse ebamõistliku kestuse hüvitamiseks hageja kasuks välja 50 000 eurot;
            
         
               —
            
            
               mõista Euroopa Keskpangalt ebaseaduslike meditsiiniliste protseduuridega seoses kantud advokaadikulude hüvitamiseks hageja kasuks välja 5 000 eurot;
            
         
               —
            
            
               mõista Euroopa Keskpangalt tema ebaseadusliku tegevuse ja meditsiiniliste protseduuride käigus hagejale pandud mittevajaliku lisakoormuse tõttu tekkinud mittevaralise kahju hüvitamiseks hageja kasuks välja 50 000 eurot;
            
         
               —
            
            
               mõista Euroopa Keskpangalt hageja au ja maine riivamise ning tema lepingu ebaseadusliku lõpetamise katse eest hageja kasuks välja 25 000 eurot;
            
         
               —
            
            
               mõista Euroopa Keskpangalt hageja kasuks välja summa, mis vastab alates 2009. aasta jaanuarist hagejale määratud töövõimetushüvitise ja tema täistöötasu vahele;
            
         
               —
            
            
               mõista Euroopa Keskpangalt hageja karjääriväljavaadete kaotamise hüvitamiseks hageja kasuks välja 100 000 eurot;
            
         
               —
            
            
               kohustada Euroopa Keskpanka hüvitama hagejale alates 2009. aastast saamata jäänud palgatõus seitse töötasupunkti aastas (3,5 %);
            
         
               —
            
            
               kohustada Euroopa Keskpanka hüvitama hagejale alates 2006. aastast tema haigusega seoses kantud ravikulud täies ulatuses;
            
         
               —
            
            
               mõista Euroopa Keskpangalt hageja kasuks välja viivitusintress 8 % väljamõistetud summalt;
            
         
               —
            
            
               mõista kohtukulud välja Euroopa Keskpangalt.